# **KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL DARBO SANTYKIŲ NUTRAUKIMO ŠALIŲ SUSITARIMU SU GARGŽDŲ „VAIVORYKŠTĖS“ gimnazijos direktorE IRENa PINTVERYTE**

2019 m. sausio 31 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 54 straipsniu, 146 straipsnio 2 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 10 straipsniu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, 5 punktu, Klaipėdos rajono savivaldybės tarybos 2016 m. kovo 31 d. sprendimo Nr. T11-72 „Dėl Klaipėdos rajono savivaldybės tarybos 2015-08-27 sprendimo Nr. T11-222 „Dėl įgaliojimo organizuoti švietimo įstaigų vadovų konkursus“ 1 punkto pakeitimo“ 1 punktu bei atsižvelgdama į Gargždų „Vaivorykštės“ gimnazijos direktorės Irenos Pintverytės 2019-01-18 prašymą „Dėl darbo santykių nutraukimo“ ir Gargždų „Vaivorykštės“ gimnazijos direktoriaus pavaduotojos ugdymui Nijolės Balčikonytės 2019-01-21 sutikimą „Dėl įstaigos vadovo pareigų“, n u s p r e n d ž i a:

1. Patvirtinti 2019 m. sausio 31 d. Klaipėdos rajono savivaldybės tarybos ir Gargždų „Vaivorykštės“ gimnazijos direktorės Irenos Pintverytės susitarimą dėl darbo santykių nutraukimo šalių susitarimu (pridedama) ir įpareigoti Klaipėdos rajono savivaldybės merą Vaclovą Dačkauską pasirašyti susitarimą dėl darbo santykių nutraukimo šalių susitarimu.

2. Atleisti Gargždų „Vaivorykštės“ gimnazijos direktorę Ireną Pintverytę iš einamų pareigų 2019 m. liepos 26 d. pagal Lietuvos Respublikos darbo kodekso 54 straipsnį (darbo sutarties nutraukimas šalių susitarimu).

3. Pavesti Gargždų „Vaivorykštės“ gimnazijos buhalterei atleidimo dieną iš savivaldybės biudžeto lėšų išmokėti Irenos Pintverytės šešių mėnesių vidutinio darbo užmokesčio dydžio išeitinę išmoką ir kompensaciją už nepanaudotas kasmetines atostogas.

4. Pavesti Gargždų „Vaivorykštės“ gimnazijos direktoriaus pavaduotojai ugdymui Nijolei Balčikonytei nuo 2019 m. liepos 29 d. laikinai eiti Gargždų „Vaivorykštės“ gimnazijos direktoriaus pareigas (vykdyti įstaigos vadovo funkcijas) iki bus paskirtas nuolatiniam darbui šios įstaigos direktorius.

5. Įpareigoti Gargždų „Vaivorykštės“ gimnazijos direktoriaus pavaduotoją ugdymui Nijolę Balčikonytę per 5 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

6. Nustatyti nuo 2019 m. liepos 29 d. iki bus paskirtas į pareigas Gargždų „Vaivorykštės“ gimnazijos direktorius, bet ne ilgiau kaip iki 2020 m. liepos 28 d., Gargždų „Vaivorykštės“ gimnazijos direktoriaus pavaduotojai ugdymui Nijolei Balčikonytei už laikinai nesančio darbuotojo funkcijų vykdymą 30 procentų priemoką prie tarnybinio atlyginimo.

7. Pavesti Klaipėdos rajono savivaldybės merui skelbti konkursą Gargždų „Vaivorykštės“ gimnazijos direktoriaus pareigoms užimti.

Šis sprendimas per vieną mėnesį nuo jo įteikimo ar pranešimo suinteresuotai šaliai dienos gali būti skundžiamas Klaipėdos darbo ginčų komisijai (Taikos pr. 28, LT-91220 Klaipėda).

Savivaldybės meras

TEIKIA: meras V. Dačkauskas

PARENGĖ: Savivaldybės tarybos sekretorė Rūta Zubienė

SUDERINTA:

D. Beliokaitė

I. Gailiuvienė

A. Petravičius

R. Zubienė

V. Dačkauskas

**KLAIPĖDOS RAJONO SAVIVALDYBĖ**

**AIŠKINAMASIS RAŠTAS**

**2019 m. sausio 21 d.**

**DĖL TARYBOS SPRENDIMO „DĖL DARBO SANTYKIŲ NUTRAUKIMO ŠALIŲ SUSITARIMU SU GARGŽDŲ „VAIVORYKŠTĖS“ gimnazijos direktorE IRENa PINTVERYTE“ PROJEKTO**

1. **Parengto sprendimo projekto esmė, tikslai, uždaviniai:**

 Atleisti Gargždų „Vaivorykštės“ gimnazijos direktorę Ireną Pintverytę iš einamų pareigų 2019 m. liepos 26 d. pagal Lietuvos Respublikos darbo kodekso 54 straipsnį (darbo sutarties nutraukimas šalių susitarimu).

1. **Projekto rengimo priežastys. Kuo vadovaujantis parengtas sprendimo projektas:**

Projektas parengtas atsižvelgiant į Gargždų „Vaivorykštės“ gimnazijos direktorės Irenos Pintverytės 2019-01-18 prašymą „Dėl darbo santykių nutraukimo“ ir Gargždų „Vaivorykštės“ gimnazijos direktoriaus pavaduotojos ugdymui Nijolės Balčikonytės 2019-01-21 sutikimą „Dėl įstaigos vadovo pareigų“,

1. **Kokių rezultatų yra laukiama:**

Gargždų „Vaivorykštės“ gimnazijos direktorė Irena Pintverytė bus atleista iš einamų pareigų.

1. **Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

 Neigiamų pasekmių nenumatoma.

1. **Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Nėra.

1. **Projekto rengimo metu gauti specialistų vertinimai ir išvados. Ekonominiai apskaičiavimai:**

Nėra.

1. **Sprendimo įgyvendinimui reikalingos lėšos:**

6 mėn. išeitinė išmoka – 11494,14 Eur ir kompensacija už 71,67 d. d. nepanaudotas atostogas 6569,27 Eur. Įmokos Sodrai – 166,67 Eur (už išeitinę išmoką) ir nepanaudotas atostogas 95,25 Eur.

 **Kiti, autoriaus nuomone, reikalingi pagrindimai ir paaiškinimai:**

Nėra.

1. **Tarybos sprendimą pateikti:**

Klaipėdos rajono savivaldybės administracijos Švietimo skyriui, Savivaldybės tarybos ir mero sekretoriatui, Gargždų „Vaivorykštės“ gimnazijos direktorei Irenai Pintverytei, Gargždų „Vaivorykštės“ gimnazijai.

PRIDEDAMA.

1. Gargždų „Vaivorykštės“ gimnazijos direktorės Irenos Pintverytės 2019-01-18 prašymas „Dėl darbo santykių nutraukimo“, 1 lapas;

2. Gargždų „Vaivorykštės“ gimnazijos direktoriaus pavaduotojos ugdymui Nijolės Balčikonytės 2019-01-21 sutikimas „Dėl įstaigos vadovo pareigų“, 1 lapas.

Savivaldybės tarybos sekretorė Rūta Zubienė